Na temelju 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 8/20 i 2/21) Općinsko vijeće Općine Vladislavci na svojoj 13. sjednici održanoj dana 28. ožujka 2022. godine donosi

**ZAKLJUČAK**

**o usvajanju Izvješća o izvršenju**

**Programa financiranja vjerskih zajednica**

**iz Proračuna Općine Vladislavci za 2021. godinu**

**I.**

 Usvaja se Izvješće o izvršenju Programa financiranja vjerskih zajednica iz Proračuna Općine Vladislavci za 2021. godinu, Klasa: 070-01/20-01/02, Urbroj: 2158-41-02-22-7 od 14. ožujka 2022. godine.

**II.**

Izvješće o izvršenju Programa financiranja vjerskih zajednica iz Proračuna Općine Vladislavci za 2021. godinu, sastavni je dio ovog Zaključka.

**III.**

 Ovaj Zaključak ima biti objavljen u „Službenom glasniku“ Općine Vladislavci.

KLASA: 070-01/20-01/02

URBROJ: 2158-41-01-22-08

Vladislavci, 28. ožujka 2022.

**Predsjednik**

**Općinskog Vijeća**

Krunoslav Morović, v.r.

Na temelju 36. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 8/20 i 2/21) Općinski načelnik Općine Vladislavci dana 14. ožujka 2022. godine, podonosi

**IZVJEŠĆE**

**o izvršenju Programa financiranja vjerskih zajednica**

**iz Proračuna Općine Vladislavci za 2021. godinu**

**I.**

Općinsko vijeće Općine Vladislavci donijelo je Program financiranja vjerskih zajednica iz Proračuna Općine Vladislavci za 2021. godinu („Službeni glasnik“ br. 12/20, 3/21 i 9/21).

Programom financiranja vjerskih zajednica iz Proračuna Općine Vladislavci za 2021. godinu („Službeni glasnik“ br. 12/20, 3/21 i 9/21) utvrđena je visina potpore koja se može dodijeliti vjerskim zajednicama u 2021. godini i to:

|  |  |  |
| --- | --- | --- |
| **R.BR.** | **OPIS** | **PLANIRANO u kn** |
|  | Kapitalne donacije vjerskim zajednicama | 40.000,00 |
|  | **UKUPNO** | **40.000,00** |

Programom financiranja vjerskih zajednica iz Proračuna Općine Vladislavci za 2021. godinu propisano je da se donacije sredstava vjerskim zajednicama provodi temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16 i 5/21).

**II.**

U 2021. godini sredstva planirana Programom financiranja vjerskih zajednica iz Proračuna Općine Vladislavci za 2021. godinu, utrošena su za slijedeće namjene:

|  |  |  |  |
| --- | --- | --- | --- |
| **R.BR.** | **OPIS** | **PLANIRANO u kn** | **IZVRŠENO u kn** |
|  | Kapitalne donacije vjerskim udrugama | 40.000,00 | 40.000,00 |
|  | **UKUPNO** | **40.000,00** | **40.000,00** |

Kapitalne donacija vjerskoj zajednici u iznosu od 40.000,00 kuna dodijeljena je sukladno Pravilniku o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16 i 5/21), na način da je općinski načelnik raspisao natječaj za financiranje provedbe programa/projekta vjerskih zajednica na području Općine Vladislavci za koje su osigurana sredstva u Proračunu za 2021. godinu a obuhvaćaju projektne aktivnosti vjerskih zajednica koje se odnose na brigu o sakralnim objektima na području Općine Vladislavci.

Po provedenom natječaju kapitalna donacija u iznosu od 40.000,00 kuna dodijeljena je ĐAKOVAČKOJ NADBISKUPIJI, ŽUPI ROĐENJA SVETOG IVANA KRSTITELJA VLADISLAVCI, Kralja Tomislava 135, Vladislavci, za uslugu izrade projektne dokumentacije za rekonstrukciju i dogradnju crkve Svetog Križa u Dopsinu, te nabavu dvokrilnih PVC vrata za crkvu Svetog Križa u Dopsinu.

Sa Đakovačkom nadbiskupijom, Župom Rođenja Svetog Ivana Krstitelja Vladislavci, potpisan je ugovor o dodijeli sredstava, Župa je podnijela Izvješće o provedbi projekta u propisanim rokovima i obavljena je kontrola na licu mjesta, kojom je utvrđeno da su sredstava korištena namjenski za odobrene namjene.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 070-01/20-01/02

URBROJ: 2158-41-02-22-07

Vladislavci, 14. ožujka 2022.

**Općinski načelnik**

Marjan Tomas, v.r.